**STATUTUL F.N.A.E**

**(Federaţia Naţională de Agricultură Ecologică)**

CAPITOLUL I

DECLARATIA DE PRINCIPII A FEDERATIEI

Art. 1.1            La baza tuturor activitatilor federatiei sta principiul "dezvoltarii durabile", o dezvoltare care să nu compromita sansele generatiilor viitoare de a accede la un mediu curat.

CAPITOLUL II

Date de identitate ale Federaţiei

Denumirea Federaţiei

Art.2.1             Denumirea Federatiei este Federatia Nationala de Agricultura Ecologica (F.N.A.E.) Această denumire, în forma ei desfăşurată, va fi menţionată în toate înscrisurile emanate de la Federaţie.

**Art.2.3**Federaţia poate înfiinţa reprezentanţe şi filiale în orice altă localitate din ţară şi străinătate, în condiţiile legii şi respectând totodată legislaţia ţărilor în care se vor înfiinţa acestea.

**Forma Juridică**

Art.2.4             Fereratia se constituie sub forma unei persone juridice române de drept privat, respectiv a unei Federaţii non-profit, neangajată politic şi neguvernamentală , temeiul legal al constituirii acesteia fiind OG 26/2000 si Decretul 31 /1954

**Sediu**

Art.2.2             Sediul Federatiei este în Cluj-Napoca, in cadrul Universitatii de Stiinte Agricole, calea Manastur nr.3-5 in cadrul laboratorului de Ecologie si protectia mediului situat la subsolul cladirii aulei. Schimbarea sediului se poate face şi cu aprobarea Colegiului Director al Federaţiei.

*Durata de funcţionare*

Art.2.5              Fereratia se înfiinţează pe o perioadă nedeterminată,  începând cu data autorizării înfiinţării de către organul competent.

                    CAPITOLUL III

                    Scopul şi obiectul de activitate

**Art.3.1             Promovarea si dezvoltarea agriculturii ecologice in Romania prin organizarea de:**

        activitati de formare profesionala agricola ;

        activitati de consultanta agricola ;

        activitati de cercetare-dezvoltare agricola ;

        activitati de organizare a producatorilor la nivel national, judetean si local

        actiuni de popularizare  in agricultura ecologica prin editare de publicatii agricole, mese rotunde, seminarii, simpopzioane, actiuni mass-media, etc ;

        ferme demonstrative, ferme pilot , ferme de referinta  si ferme pedagogice in agricultura ecologica ;

**Art.3.4**Pentru realizarea scopului propus,  poate coopera şi se poate federa cu alte organizaţii din ţară şi străinătate.

CAPITOLUL IV

Date despre fondatori

1.          AGROECOLOGIA

Calea Manastur nr. 3-5, 3400 Cluj Napoca, judeţul Cluj

Preşedinte: Avram Fitiu

Obiectiv: dezvoltarea agriculturii durabile

Membrii: fermieri, ingineri, agronomi, cercetători, profesori; mici agricultori,; studenti.

Operatori: 18 ferme comerciale şi 54 mici producători

Suprafaţăr: 185 ha

2.                BIOTERRA

Strada Principală nr.376,comuna LUNA de SUS, judeţul Cluj

Presedinte : Albert Imre

Obiectiv: dezvoltarea agriculturii ecologice

Membri: mici agricultori, ingineri agrononomi, profesori

Operatori: producători individuali – 2.700; un producător regional de lapte

Organism de certificare: Biokontrol (Ungaria)

Suprafaţă:12.000 ha

Număr de ferme controlate:1.700

3.                Asociaţia Română pentru Agricultură Durabilă (A.R.A.D.)

strada N. Titulescu, cod 8264, Fundulea, judeţul Călăraşi

Preşedinte: Ion Toncea

Obiectiv: dezvoltarea agriculturii durabile

Membri: cercetători, profesori; 75 de mici agricultori, studenţi;

Operatori: 75 de producători individuali şi două societăţi comerciale

Suprafaţă: 250 ha

4.          Societatea pentru o Agricultură Ecologică (AGRI-ECO)

3-5 Strada Mănăştur, Cluj Napoca, cod 3400

Preşedinte: Leon Muntean

Obiectiv: dezvoltarea agriculturii ecologice

Membri: cercetători, profesori, studenţi, operatori semipublici, USAMV (Cluj-Napoca)

Operatori: unsprezece staţiuni de cercetare şi producţie ( Aceste staţiuni deţin o suprafaţă cuprinsă între 1.000-1.500 ha fiecare în parte)

5. ECORURAL

Str. Şoşeaua Olteniţei, nr. 35-37, sector 4, Bucureşti

Preşedinte: Mateiu Codreanu

Obiective: dezvoltarea agriculturii ecologice şi dezvoltarea rurală

Membri: cercetători, profesori, studenţi , 82 de mici agricultori

Suprafaţă: 125 ha

CAPITOLUL V

Membrii Fundaţiei –Drepturi şi obligaţii

**Art.5.1             Fundaţia -** este formată din urmatoarele categorii de membri:**fondatori , de onoare,  membri , susţinători**. Membri federaţiei - pot fi atât personae juridice, cât şi persoane fizice.

                        Membrii fondatori sunt persoanele care semneaza actele de constituire a Federatiei fie personal fie prin reprezentant.

**Art.5.2**Poate fi***membru sustinator*** Federaţiei - orice societate comercială cu capital privat, înfiinţată în conformitate cu legislaţia în vigoare, Federaţii familiale, personae fizice autorizate, indiferent de domeniul de activitate, mici întreprinzători particulari, precum si personae fizice care doresc să-şi deschidă o mică afacere şi au trecut prin unul din seminariile organizate de Federaţia şi care aderă în mod liber la prevederile STATUTULUI şi ale programului .

**Art.5.3**Capitalul social al societăţii comerciale care doreşte să devină membră  poate fi integral românesc, străin sau mixt.

**Art.5.4**Persoanele fizice sau persoanele juridice neguvernamentale, apolitice, care îndeplinesc condiţiile statuare şi aderă în mod liber la prevederile statutului  pot deveni ***membri susţinători.***

**Art.5.5             *Membri de onoare*** pot fi personalităţi ale vieţii culturale, sociale şi de cult.

**Art.5.6**Atât membrii fondatori cât şi membrii Federaţi şi susţinători se pot retrage din Federaţie la cererea lor, fără a fi obligaţi să motiveze retragerea. La retragere sumele şi bunurile donate nu pot fi returnate donatorului sau fondatorului. Este o federaţie deschisă şi poate primi noi membri ca susţinatori şi beneficiari ai programelor sale.

**Art.5.7**În documentele semnate cu viitorii membri susţinători ai programului  se vor stabili:

1.      Datele corecte de identitate;

2.      Reprezentantul legal, în cazul persoanelor juridice;

3.      Nivelul cotizaţiilor;

4.      Drepturile şi obligaţiile membrilor;

**Art.5.8**            Membrii  participă activ la orice activitate a Federaţiei prin:

a.       Sprijin, asistenţă şi îndrumare în activitatea pe care o desfăşoară ca mici întreprinzători;

b.      Accesul la informaţiile de care dispune cu privire la probleme comerciale, financiare, bancare, fiscale, vamale, juridice, de marketing, management, tehnice, tehnologice, etc;

c.       Primirea publicaţiilor editate de , gratuite sau contra cost, după caz, precum şi publicarea de articole şi reclame în aceste publicaţii;

d.      Beneficiază în mod gratuit sau cu plată, în funcţie de tipul cotizaţiei subscrise, la programe de  pregătire, seminarii, servicii, expoziţii, târguri, şi orice alte manifestări organizate in ţară sau în străinătate;

e.       Primirea de informaţii juridice, economice, financiare şi tehnice de la specialişti, colaboratori ai federatiei;

f.        Iniţierea de acţiuni umanitare cu aprobarea Colegiului de conducere;

g.       Membrii  au dreptul să aleagă şi să fie aleşi în conducerea Federaţiei;

h.       Pot face propuneri pentru noi membri şi pentru excluderi din Federaţie a membrilor inactivi;

i.         Pot contribui cu donaţii personale la activităţile iniţiate de  Federaţie;

Obligaţiile membrilor

**Art.5.9**Membrii federatiei au următoarele obligaţii:

**a.**      Comportamentul etic şi ţinuta morală în raport cu ceilalţi membri şi cu partenerii de contracte;

**b.**      Participarea la acţiunile organizate de federatie pentru realizarea scopului Federaţiei;

**c.**       Însuşirea şi respectarea statutului Federaţiei şi a hotărârilor organismelor de conducere;

**d.**      Achitarea  cotizaţiei stabilite de federatie.

**Art.5.10**Calitatea de membru  încetează:

1. Prin retragere;cererea de retragere nu trebuie motivată.

2. Prin excludere:

a.       În caz de neplată a cotizaţiei timp de un an;

b.      Încălcări grave sau repetate ale prevederilor statuare şi ale hotărârilor organismelor de conducere ;

c.       ca urmare a unei condamnări, prin hotărâre judecătorească rămasă definitivă, pentru săvârşirea unor fapte cu caracter penal;

Excluderea se propune de către oricare membru al Federaţiei şi se aprobă de Colegiul Director. Contestaţiile se depun în termen de 30 de zile la Comisia de Etică şi Litigii care va lua decizia în maximum 15 zile. Hotărârea Comisiei de Etică şi Litigii va fi supusă validării Adunării Generale a Federaţiei.

CAPITOLUL VI

Structura organizatorică

Constituirea, organizarea şi funcţionarea Federaţiei

**Art.6.1**Organele de conducere şi control ale federatiei sunt: **Adunarea Generală** a membrilor fondatori,  **Colegiul Director** format din  Preşedinte, Secretar general si 3 Vicepreşedinti, **Comisia de Cenzor**i, **Comisia de Etică şi Litigii**.

**Art.6.2**Adunarea Generală a membrilor fondatori  alege un Colegiu Director pe o durată de 3 ani, format din 5 persoane alese din membri fondatori. Colegiul Director alege  dintre membri săi pe Preşedintele Federaţiei, secretarul general si cei 3 vicepresedinti.

**Art.6.3**Organizarea şi convocarea Adunării Generale se face de către Consiliul Director. Convocarea se va face cu cel puţin 3 zile înainte, prin mijloace mass-media sau/şi adresă scrisă.

Adunarea Generală a membrilor Federaţiei

**Art.6.4**Adunarea Generală a membrilor federatiei are următoarele atribuţii:

a.       Adunarea Generală a membrilor organizaţiei se întruneşte anual în şedinţă ordinară sau ori de câte ori este nevoie, la propunerea Consiliului director sau a unei treimi din numarul membrilor organizaţiei. Hotărârile Adunării Generale se iau cu majoritate simplă (jumătate plus unu din numarul membrilor fondatori).

b.      Adunarea Generala este legal constituită in prezenţa a cel puţin jumătate din numărul membrilor Federaţiei . Dacă la prima convocare nu se întruneşte numărul necesar Adunarea Generala se reprogramează fie  adoua zi fie la o alta data prevăzută in convocator iar lucrările se vor desfăşura indiferent de numărul celor prezenţi, dacă se face dovada scrisă a convocării celor absenţi.

c.       Membrii Federatiei vor putea vota şi prin corespondenţă cu condiţia ca în convocator să fie trecută ordinea de zi si documentele aferente discuţiilor aflate pe ordinea de zi .

d.      MEMBRII FONDATORI au stabilit ca timp de 3 ani de la data înscrierii acestei Federaţii in registrul persoanelor juridice, ADUNAREA GENERALĂ A MEMBRILOR FONDATORI este singura care poate decide modificarea actualului statut si act constitutiv.

e.       Adunarea Generală a membrilor organizaţiei are următoarele atribuţii:

-          alege prin vot Preşedintele şi membrii Comitetului de Conducere, pentru un mandat de 3 ani;

-          aprobă măsuri de realizare a strategiei şi a programelor de activitate pe termen lung, la nivel local;

-          dezbate raportul financiar şi descărcarea execuţiei bugetare.

**Art.6.5**Adunarea Generală îşi alege un Colegiu Director format din 5 persoane, dintre membrii fondatori in principal şi în subsidiar şi  dacă nu se poate din ceilalţi membri , din care va fi ales Preşedintele Federaţiei. Colegiul Director se întruneşte lunar şi ori de câte ori este nevoie, la cererea Preşedintelui Federaţiei, şi ia hotărâri cu vot deschis şi majoritate simplă.  Colegiul Director analizează şi decide, în conformitate cu prevederile Statutului, cazurile de abateri şi sancţiunile propuse, prezentate de Comisia de Etică şi Litigii.

**Art.6.6**Colegiul Director asigură conducerea operativă a organizaţiei şi are următoarele atribuţii:

a.       promovează şi apară interesele membrilor;

b.      promovează strategia şi programele federatiei în vederea atragerii de noi membri;

c.       aprobă schema organizatorică a aparatului executiv;

d.      asigură relaţiile majore cu organele administraţiei de stat, cu sindicatele şi cu alte organisme patronale;

e.       angajează, în limitele prezentului statut, federatia în relaţiile cu diverse organisme interne şi internaţionale guvernamentale sau neguvernamentale;

f.        aprobă Regulamentul de Organizare şi Funcţionare;

g.       aprobă diversele investiţii şi cheltuieli necesare bunei funcţionări a federatiei  la propunerea Biroului Permanent;

h.       gestionează mijloacele financiare şi materiale;

i.         face propuneri pentru îmbunătăţirea strategiei organizaţiei.

Preşedintele

**Art.6.7**Preşedintele ales de Colegiul Director are următoarele atribuţii şi responsabilităţi:

a.       asigură conducerea de ansamblu a federatiei împreună cu Colegiul Director în conformitate cu prevederile statutare;

b.      reprezintă în limita mandatului acordat de Colegiul Director interesele  în relaţiile cu diverse organisme guvernamentale sau neguvernamentale din ţară

c.       informează Colegiul Director asupra activităţii desfăşurate în perioada dintre două şedinţe;

d.      în caz de indisponibilitate a preşedintelui atribuţiile şi responsabilităţile sale sunt preluate de secretarul general;

e.       în situaţia în care preşedintele încalcă grav prevederile statutare sau săvârşeşte fapte grave ce cad sub incidenţa legii, Colegiul Director împreună cu Comisia de Etică şi Litigii vor analiza abaterile ce i se impută şi vor putea să prezinte cazul în faţa Adunării Generale. Convocat în şedinţă extraordinară Colegiul Director poate decide, dacă dispune de argumente şi dovezi concrete şi convingătoare, suspendarea Preşedintelui până la următoarea Adunare Generală.

Secretarul general

**Art.6.8.**Asigura gestiunea curenta a activitatilor federatiei fiind reprezentatul acesteia in fata structurilor bancare, financiare, preluand si raspunderile directorului executiv pana la angajarea acestuia .

**Art.6.9.**Reprezinta federatia in actiunile internationale

Art.6.10.          Asigura conducerea interimara a federatiei in una din situatiile prevazute in articolul 6.7 aliniatul e.

Comisia de cenzori

**Art.6.11**Comisia este formată din 3 persoane, propuse de Colegiul Director şi aprobate de Adunarea Generală. Persoanele ce vor face parte din Comisia de Cenzori vor putea fi retribuite cu sume ce vor fi stabilite de Colegiul Director.

**Art.6.12**Comisia de Cenzori funcţionează pe baza unui Regulament de Organizare şi Funcţionare elaborat de Colegiul Director şi aprobat de Adunarea Generală.

**Art.6.13**Comisia de Cenzori verifică gestiunea şi raportează periodic Colegiului Director rezultatele acţiunilor făcând propuneri pentru corectarea deficienţelor constatate. Comisia se întruneşte trimestrial şi ori de câte ori este nevoie la solicitarea Colegiului Director sau din propria iniţiativă.

Comisia de Etică şi Litigii

**Art.6.14**Comisia de Etică şi Litigii a federatiei este formată din 3-5 persoane propuse de Colegiul Director al Federaţiei, de preferinţă membri onorifici ai Federaţiei.

Atribuţiile Comisiei sunt prezentate în art.8.

CAPITOLUL VII

Patrimoniul şi fondurile Federaţiei

**Art.7.1**Patrimoniul Federatiei este de 10 000 000 lei, constituit din aportul in numerar al membrilor fondatori , urmand ca fondurile si patrimoniulFederatiei  sa fie majorat conform celor de mai jos.

**Art.7.2**Atragerea de fonduri pentru realizarea acţiunilor se va face numai după aprobarea programelor de acţiune şi a bugetelor de venituri şi cheltuieli pentru fiecare acţiune aprobată în parte, iar decontarea acestora se va face numai cu aprobarea Colegiului Director, pe bază de Raport de Activitate însoţit de chitanţe fiscale complete şi explicite. Este interzisă angajarea de fonduri în numele Federaţiei şi cheltuirea acestora în afara programului de activitate.

**Art.7.3**Fondurile necesare vor fi obţinute prin atragerea de membri susţinători – personae fizice şi juridice – precum şi societăţi, organizaţii, instituţii, organisme internaţionale, personae individuale care pot contribui, prin donaţii, subvenţii, sponsorizări sau acţiuni de sprijin şi colaborare, la organizarea şi sponsorizarea programelor Federaţiei precum si din societatile la care Federatia este  actionara .

**Art.7.4**Creşterile ulterioare ale capitalului initial prin donaţii sau prin realizarea de venituri prin activităţile desfăşurate de Federaţie, devin proprietate exclusivă a acesteia şi vor putea fi folosite numai pentru realizarea scopului Federaţiei.

**Art.7.5**Donaţiile şi veniturile în valută pot fi folosite ca atare sau convertite în monedă naţională în conformitate cu legile ţării.

**Art.7.6**Federaţia poate închiria şi cumpăra construcţii, echipamente sau alte bunuri necesare desfăşurării activităţilor acesteia. Federaţia poate vinde ori da cu chirie bunurile aflate în proprietatea sa, dacă aceasta este în interesul activităţii Federaţiei.

**Art.7.6**Fondurile vor fi inventariate în Registrul Federaţiei şi se va ţine evidenţa lor strictă.Activitatea de evidenţă a registrelor fondurilor Federaţiei va fi ţinută de un contabil autorizat şi aprobat de Colegiul Director.

Veniturile Federaţiei

**Art.7.7**Veniturile federatiei se constituie din:

a.       Cotizaţiile membrilor;

b.      Donaţii, sponsorizări;

c.       Venituri realizate direct de federatie, din activităţi diverse cum ar fi consultanţă, formare, editare ,pregătire, cercetare, studii etc.;

d.      Venituri provenite din profiturile obţinute din desfasurarea diverselor activităţi economice, din infiintarea de catre Federaţie a unor societati comerciale cu respectarea dispozitiilor legale.

**Art.7.8**Comitetul Director va decide cota parte ce revine federatiei din veniturile realizate de organizaţiile teritoriale, dar care nu va putea fi mai mare de 30%. De asemenea Comitetul Director va hotărâ o eventuală distribuire a veniturilor obţinute de federatie pentru susţinerea unor organizaţii teritoriale.

**Art.7.9**Activitatea economica, financiară se desfăşoară pe baza Bugetului de Venituri şi Cheltuieli.

**Art.7.10**Din veniturile rămase, dupa acoperirea tuturor cheltuielilor curente, Comitetul Director poate propune, cu aprobarea Adunării Generale, modul de utilizare în scopul:

a.       Constituirii unui fond de rezervă;

b.      Realizării unor investiţii;

c.       Recompensării persoanelor care au o contribuţie deosebită la promovarea obiectivelor federatiei.

CAPITOLUL VIII

Soluţionarea litigiilor; Abateri şi sancţiuni

Comisia de Etică şi Litigii

**Art.8.1**Litigiile survenite între asociaraţi sau membri se vor rezolva pe cale amiabilă de către Comisia de Etică şi Litigii a federatiei formată din 3-5 persoane propuse de Colegiul Director al Federaţiei, de preferinţă membri onorifici ai Federaţiei.

**Art.8.2**Membri sunt personae fizice, cât şi personae juridice (societăţi comerciale) sau Federaţii familiale şi întreprinzători individuali autorizaţi în conformitate cu decretul lege 54/90. Avand în vedere calitatea de membru pe care o are societatea comercială prin reprezentantul desemnat, se impune distincţia între abaterile ce aparţin societăţii comerciale şi cele ale reprezentantului desemnat. În cazul întreprinzătorilor individuali autorizaţi este evident că cele două noţiuni se suprapun. În ceea ce priveşte persoanele alese în funcţii de conducere (Colegiul Director), deşi acestea pot reprezenta în federatie persoane juridice, ele au fost alese ca persoane fizice deci se impune ca în aprecierea abaterilor acestora şi în sancţiunile aplicate să se ţină seama de dubla lor calitate.

**Art.8.3**În urma analizării unui caz Comisia de Etică şi Litigii poate ajunge la următoarele concluzii:

        Abaterea sesizată nu ete reală, nefiind dovedită de probe concludente;

        Se impune adoptarea unei hotărâri de sancţionare în conformitate cu prevederile art.8.5; În această situaţie comisia va înainta concluziile spre dezbatere Colegiului Director.

**Art.8.4**În cazul persoanelor juridice se consideră abateri următoarele:

a.       Nerespectarea obligaţiilor statutare cum ar fi: neplata cotizaţiei timp de un an, neparticiparea sistematică la acţiunile organizate de federatie, întreprinderea unor acţiuni contrare intereselor federatiei;

b.      Implicarea în fapte cu caracter penal dovedite printr-o hotărâre judecătorească definitivă.

**Art.8.5**În cazul membrilor federatiei se consideră abateri urmatoarele:

a.       Abateri de etică şi comportament;

b.      Denigrarea activităţii federatie;

c.       Întreprinderea unor acţiuni care împiedică buna funcţionare a federatiei;

d.      Angajarea  federatiei în acţiuni neautorizate de Colegiul Director;

e.       Implicarea federatiei în activităţi politice;

f.        Implicarea în fapte cu caracter penal dovedite printr-o hotărâre judecătorească definitivă.

**Art.8.6**Sancţiunile ce se pot aplica sunt următoarele:

a.       Avertisment;

b.      Avertisment sever şi ultimativ;

c.       Suspendare pe termen limitat din federatie  sau din funcţia de conducere;

d.      Excluderea din federatie.

CAPITOLUL IX

Aparatul executiv salariat

**Art.9.1**Realizarea activităţilor curente ale Federaţiei este în sarcina personalului salariat. Personalul din Aparatul Executiv se angajează de către directorul executiv pe baza organigramei aprobate de Colegiul Director. Colegiul Director decide desfacerea contractului de muncă, acceptarea demisiei sau transferului pentru personelul salariat.

**Art.9.2**Aparatul executiv salariat are obligaţia să transpună în practică hotărârile şi deciziile Colegiului Director şi este coordonat de acesta.

**Art.9.3**În funcţionarea efectivă a Aparatului Executiv Salariat se respectă disciplina ierarhică şi sarcinile cuprinse în fişa postului aprobată de Colegiul Director.

**Art.9.4**Pentru desfăşurarea activităţilor prevăzute în statut,  poate folosi salariaţi care pot fi şi membri fondatori. Colegiul director va hotări numărul de posturi şi salarizarea aferentă acestora.

CAPITOLUL X

Evidenţa financiar - contabilă

**Art.10.1**Fondurile Federaţiei vor fi inventariate în Registrul de Fonduri şi se va ţine evidenţa lor strictă;

**Art.10.2**Activitatea de evidenţă a registrelor fondurilor Federaţiei va fi ţinută de un contabil autorizat şi aprobat de Colegiul Director.

CAPITOLUL XI

Dispoziţii finale

**Art.11.1**Persoanele care îndeplinesc funcţii de conducere, de execuţie şi de control în cadrul federatiei, răspund potrivit legii de consecinţele acţiunilor pe care le probă sau le execută şi de prejudiciile ce ar putea rezulta în conformitate cu responsabilităţile ce le revin potrivit prevederilor Statutului. Eventualele răspunderi materiale se stabilesc în conformitate cu prevederile Statutului şi legile în vigoare, de către organismele şi persoanele din cadrul federatiei sau alte organe abilitate de lege, în limita competenţelor ce revin fiecăruia.

**Art.11.2**Cheltuielile de constituire vor fi preluate de Federaţie în contul său, pe baza documentelor justificative, chitanţele fiscale prezentate de membri fondatori, fiind considerate cheltuieli de înfiinţare aferente primului an de activitate.

**Art.11.3**În prima Adunare Generală a Federaţiei membrilor fondatori aceştia vor prezenta programul de activitate, propunerile de activitate şi modul de susţinere financiară a acestora.

**Art.11.4**Statutul intră în vigoare numai după aprobarea de membrii fondatori.

**Art.11.5**Prima Adunare Generală a Federaţiilor va avea loc în termen de 15 zile de la rămânerea definitivă a hotărârii judecătoreşti.

**Art.11.6**Federatia se poate dizolva numai prin voinţa membrilor, materializată prin votul majoritar a 2/3 din rândul delegaţiilor la Adunarea Generală. La dizolvarea federatiei patrimoniul se lichidează conform prevederilor legale.

**Art.11.7**Regulamentele de Organizare şi Funcţionare (ROF) elaborate şi aprobate conform prevederilor prezentului Statut fac parte integrantă din Statut.

**Art.11.8**Orice decizii sau acţiuni, care sunt în contradicţie cu prevederile Statutului sau cu legile în vigoare sunt nule de drept.

**Art.11.9**Prezentul Statut a fost semnat în 6 exemplare, câte unul pentru fiecare membru fondator.